zijne ovredelijke voirnemen onderwesen ter pntie va goede
manen dair toe genome deselve henr bij onderwijse
als voe den voirs gheerde toeseyde ende geloefde dat
hij quame dies daichs nae der noene hij soude soe vele
doen dat hij de voirs ii rijders bevestige soude
Behalve dat hij met eene betalen mocht gestaen ende
dat hij op die tijt die ii rijders van zijne voirs goede
bekinde alsoe sculdich te zijne desen al niet tegenstaen
weygherde de voirs henrick wedome de jairlijche
betalinge tot grooter belastinge des voirs gheerts mits
den bekinbrieve der voirs twee rijders bij hem op borge
voirtijts gedaen noch in wesene zijnde hoe dat mach zijn
gebuert en weet de voirs gheert niet oft bij versuemth
oft ignorancie ende ter goeder trouwe Alle welke poirte
in feyte gelege de voirs gheert pnteerde te thoene soe
verre hem die wordden ontkint hopen voir zijne qcliesie
die bekint oft gethoent en tot dien dat hij wel soude
bewijsen mette rgistre vande ghene die tregiment
van joes goede in zijnder jonch hadde dat de voirs
henr te meer stonde heeft betailt dat de voirs henr
gehoude sal zijn de voirs bet voirtaen te blive doen
ende voirt voir den toecomen tijt te besette ende te
bevestige wel ende lofflijck alsoe dat gheert en zijne
borge dair aff sulle sijn ende blive ombelast ende de
voirs joes versekert dair op de voirs henr antwde
met zijne geleverde voirsprake dat hem van dier
aensprake niet genoech en conde verwonden ende
dat hem die niet en wae sculdich enich hieder oft
puudijs te drage want al wairt soe dat hij betailt
hadde dat hij niet sculdich en wae soe en volchde
niet dat hij dat soude moete blive doen ontkynnen